Komisija za ocjenu radne verzije doktorske disertacije

Dr. Jusuf Žiga, profesor emeritus, predsjednik;

Dr. Elmir Sadiković, vanredni profesor na Fakultetu političkih nauka Univerziteta u Sarajevu, mentor i član;

Dr. Hamza Karčić, vanredni profesor na Fakultetu političkih nauka Univerziteta u Sarajevu, član.

**VIJEĆU FAKULTETA POLITIČKIH NAUKA**

**UNIVERZITETA U SARAJEVU**

 Prethodno je Odlukom Senata Univerziteta u Sarajevu broj 01-286/18 od 28. 03.2018. godine odobrena izrada doktorske disertacije kandidata Mirsada Kalajdžića, pod naslovom „Političko - kulturološke determinante identiteta bosanskohercegovačke i turske zajednice u SR Njemačkoj“.

 Na osnovu člana 59. tačka m. Statuta Univerziteta u Sarajevu, a u skladu sa odredbama članova 59, 36, 40, 41, 42 i 43. Pravila o studiranju Trećeg ciklusa studija na Univerzitetu u Sarajevu, Senat je, na 29. elektronskoj sjednici održanoj 22.07.2021. godine, donio Odluku o obrazovanju Komisije za ocjenu radne verzije doktorske disertacije kandidata Mirsada Kalajdžića pod naslovom: „Političko - kulturološke determinante identiteta bosanskohercegovačke i turske zajednice u SR Njemačkoj“, broj: 01-12-118/21, u sljedećem sastavu:

1. Dr. Jusuf Žiga, profesor emeritus, predsjednik;
2. Dr. Elmir Sadiković, vanredni profesor na Fakultetu političkih nauka Univerziteta u Sarajevu, mentor i član;
3. Dr. Hamza Karčić, vanredni profesor na Fakultetu političkih nauka Univerziteta u Sarajevu, član.

U skladu sa članom 41. Pravila studiranja za treći ciklus studija na Univerzitetu u Sarajevu, dana 14.09.2021. godine zakazana je i održana prezentacija **radne verzije** projekta doktorske disertacije kandidata Mirsada Kalajdžića. Nakon što su članovi Komisije saslušali izlaganje i prezentaciju radne verzije projekta doktorske disertacije kandidatu su sugerisane određene korekcije u sadržaju radne verzije projekta doktorske disertacije.

Radna verzija doktorske disertacije je nakon korekcija u skladu sa sugestijama Komisije upućena na Univerzitet, na softversku provjeru i detekciju plagijarizma. Nakon izvještaja o detekciji plagijarizma kandidat je izvršio dodatne korekcije i otklonio uočene nedostatke, te dostavio korigovanu verziju projekta doktorske disertacije.

Na osnovu člana 43. stav (1) Pravila studiranja za treći ciklus studija na Univerzitetu u Sarajevu, Komisija je sačinila slijedeći:

**I Z V J E Š T A J**

**O OCJENI RADNE VERZIJE DOKTORSKE DISERTACIJE**

**BIOGRAFIJA I BIBLIOGRAFIJA KANDIDATA**

Ime i prezime: Mirsad Kalajdžić

Datum i mjesto rođenja: 11.01.1967., Glodi-Zvornik

Adresa stanovanja: Adema Buće 60 do, Sarajevo

Telefon: +387 61 130 225

E-mail: kalajdzic\_m@hotmail.com; mirsad.kalajdzic@rijaset.ba

**OBRAZOVANJE**

|  |  |
| --- | --- |
| Naziv institucije | Kvalifikacija |
| Univerzitet „Marmaraˮ Direkcija instituta društvenih nauka | Magistar historije islama i umjetnosti |
| Fakultet Islamskih nauka u Sarajevu | Profesor islamskih teoloških studija |
| Gazi Husrev-begova medresa u Sarajevu | Srednje obrazovanje |
| OŠ „ Ivo Andrić“ D. Kamenica - Zvornik | Osnovno obrazovanje |

**STRANI JEZIK** [od 1 do 5 (1 = slabo, 5 = odlično )]

|  |  |  |  |
| --- | --- | --- | --- |
| Strani jezik | Čitanje | Govor | Pisanje |
| Turski | 5 | 5 | 5 |

**DODATNE VJEŠTINE/SPOSOBNOSTI** (pr. kompjuterski programi, vozačka dozvola i sl.)

|  |  |
| --- | --- |
| Naziv | opis |
| Kompjuterski programi | MS Office (Word, Excel, Power Point, Internet) ECDL |

**SADAŠNJA POZICIJA:**

Naziv institucije: Rijaset Islamske Zajednice u Bosni i Hercegovini

Pozicija: Šef Odjela za standardizaciju, gradnju i opšte poslove

Adresa: Zelenih beretki 17. Sarajevo

Telefon: +387 33 533 000.

E-mail: uprava.app@rijaset.ba

Website: [www.islamskazajednicabosneihercegovine](http://www.islamskazajednicabosneihercegovine)

**DOSADAŠNJA ZAPOSLENJA**

|  |  |  |
| --- | --- | --- |
| Naziv institucije | Trajanje | Pozicija |
| Islamska Zajednica u BiH | 1985 – 1992. | Imam u džematu Kula Grad OIZ-e Zvornik |
| Islamska Zajednica u BiH | 1994 – 1996. | Glavni imam za Istočnu Trakiyu |
| Islamska Zajednica u BiH | 1996 – 2009. | Glavni imam – koordinator IZ-e u BiH za Tursku |
| Rijaset IZ u BiH | 2009 - 2015 | Rukovodilac Ureda za bošnjačku dijasporu |

**KLJUČNE KVALIFIKACIJE**

1. Imam, Hatib, Mualim

2. Teolog

3. Magistar historije islama i islamske umjetnosti

**SPECIFIČNO PROFESIONALNO ISKUSTVO**

Učešće na međunarodnim seminarima i konferencijama:

1. Uprava za Vjerske poslove R Turske (Diyanet) „I. Evro – Azijsko Islamsko vijeće I (Avrasya Islam Şurasî) 23-26 oktobar 1995. Ankara (hotel Hilton).
2. Uprava za Vjerske poslove R Turske (Diyanet) „II. Evro – Azijsko Islamsko vijeće I (Avrasya Islam Şurasî) 21-24 oktobar 1996, Istanbul (hotel Hilton).
3. Uprava za Vjerske poslove R Turske (Diyanet) „ IV. Evro – Azijsko Islamsko vijeće I (Avrasya Islam Şurasî) 19.-22 oktobar 2000. Sarajevo (hotel Holiday Inn).
4. Islamska Zajednica Austrije IGGiÖ „Evropska konferencija imama“, Graz 13.-15 april 2003.
5. Islamska Zajednica Bošnjaka u Austriji ,,Seminar imama i predsjednika džematskih odbora“ 20. – 22. februar 2009.
6. Islamska Zajednica Bošnjaka u Njemačkoj – Mešihat „Bošnjačka dijaspora – prvi simpozij Islamske zajednice Bošnjaka u Njemačkoj“, 07 mart 2010. Augsburg (salon džemata).
7. Uprava za Vjerske poslove R Turske (Diyanet) „8. Evro – Azijsko Islamsko vijeće (Avrasya Islam Şurasî), Gelenekten Geleceğe Avrasyanîn Islam ufku“ 19.-22 novembar 2012.
8. Islamska Zajednica Bošnjaka u Austriji „Seminar imama, vjeroučitelja i predstavnika džematskih odbora“, 08.-10 februar 2013., St. Leonhard (Hotel Moselebauer).
9. Islamska Zajednica Bošnjaka u Njemačkoj „Seminar imama i predstavnika džemata iz Njemačke i zemalja Benelux-a“ 12.-14 mart 2013., Wiesbaden (hotel).
10. Institut za islamsku tradiciju „Jedinstveni islamski autoritet u Evropi: izazovi, mogućnosti i perspektive“, 28. januar 2014. (Sala GHB biblioteke).
11. Islamska Zajednica Bošnjaka u Austriji ,,Seminar imama i predstavnika džematskih odbora“ 07.-09 februar 2014. St. Leonhard (Hotel Moselebauer).
12. Islamska zajednica Austrije IGGiÖ„Islam na Balkanu“, 10-11. oktobar 2014., Hotel Sheraton.

**BIBLIOGRAFIJA – OBJAVLJENI RADOVI**

1. Hožić, Amir, Kalajdžić, Mirsad, „*Bošnjaci u Turskoj”* Sarajevo, 2014, El-Kalem – izdavački centar Rijaseta islamske zajednice u BiH.
2. Kaljdžić, Mirsad, „Bošnjačka dijaspora od početka do današnjeg dana“. Preporod: Islamske informativne novine, Sarajevo: Rijaset Islamske zajednice, XL/2010, br.8/922 15.04.2010. str. 41-47.
3. Kalajdžić, Mirsad, „Islamska tradicija Bošnjaka: sultanske džamije u BiH“, *Zbornik radova naučnog skupa* „Islamska tradicija Bošnjaka: izvori, razvoj i institucije, perspektive“, Sarajevo: Rijaset islamske zajednice, 2008, str. 301-310.
4. Hodžić, Amir; Kalajdžić, Mirsad, „Susreti s Bošnjacima u Turskoj Halilbeyli koyu - Hercegovina u Turskoj, *Preporod*: Islamske informativne novine, Sarajevo: Rijaset Islamske zajednice, XLI/2011, br.1/939; 01.01.2011. str. 40.
5. Hodžić, Amir, Kalajdžić, Mirsad, „Susret s Bošnjacima u Turskoj Bayram paša i Pendik“, *Preporod*: Islamske informativne novine, Sarajevo: Rijaset Islamske zajednice *XL*/2011, 2/940, 15.01.2011, 38.
6. Kalajdžić, Mirsad, „Obilazak više džemata u Austriji“, *Preporod*: Islamske informativne novine, Sarajevo: Rijaset Islamske zajednice XLI/2011, 18/956, 15.09.2011, 32.
7. Hodžić, Amir; Kalajdžić, Mirsad, „Bošnjaci u srcu Anadolije SIVAS“, *Preporod*: Islamske informativne novine, Sarajevo: Rijaset Islamske zajednice, XLII/2012, 21/983, 01.11.2012, 64.
8. Hodžić, Amir; Kalajdžić, Mirsad, „Bošnjaci u srcu Anadolije Derekoy i Armut Čayir“, *Preporod*: Islamske informativne novine, Sarajevo: Rijaset Islamske zajednice, XLII/2012, 22/984, 15.11.2012, 36.
9. Hodžić, Amir; Kalajdžić, Mirsad, „Bošnjaci u srcu Anadolije Karagol i Burhan“, *Preporod*: Islamske informativne novine, Sarajevo: Rijaset Islamske zajednice, XLII/2012, 23/985, 01.12.2012, 32.
10. Kalajdžić, Mirsad, „Postignuto jedinstvo naših džemata na prostoru Austrije“, *Preporod*: Islamske informativne novine, Sarajevo: Rijaset Islamske zajednice, XLII/2012, 2/964, 15.01.2012, 48.
11. Hodžić, Amir; Kalajdžić, Mirsad, FEVZIYE – Bošnjačko selo kod Ankare. *Preporod*: Islamske informativne novine, Sarajevo : Rijaset Islamske zajednice, XLII/2012, 8/970, 15.04.2012, 32.
12. Hodžić, Amir i Kalajdžić, Mirsad, „Susreti s Bošnjacima u Turskoj Ješil Goldžuk“, *Preporod*: Islamske informativne novine, Sarajevo: Rijaset Islamske zajednice, XLII/2012, 9/971, 01.05.2012, 42.
13. Hodžić, Amir; Kalajdžić, Mirsad, „Susreti s Bošnjacima u Turskoj Ješil Hisar i Baškoy“, *Preporod*: Islamske informativne novine, Sarajevo: Rijaset Islamske zajednice, XLII/2012, 10/972, 15.05.2012, 52.
14. Hodžić, Amir; Kalajdžić, Mirsad, „Bošnjaci u srcu Anadolije Dendil i Tekmen“ *Preporod*: Islamske informativne novine, Sarajevo: Rijaset Islamske zajednice, XLIII/2013, 1/987, 01.01.2013, 30.
15. Hodžić, Amir; Kalajdžić, Mirsad, „Susreti s Bošnjacima u Turskoj Semberci i u Turskoj u ravnici“, *Preporod*: Islamske informativne novine, Sarajevo: Rijaset Islamske zajednice, XLIII/2013, 2/988, 15.01.2013, 32.
16. Hodžić, Amir; Kalajdžić, Mirsad, „Susreti s Bošnjacima u Turskoj AKYAZI“ *Preporod*: Islamske informativne novine, Sarajevo: Rijaset Islamske zajednice, XLIII/2013, 3/989, 01.02.2013, 30.
17. Hodžić, Amir; Kalajdžić, Mirsad, „Susreti s Bošnjacima u Turskoj S Muzaferom Gunešom u Deirmendžiku“, *Preporod*: Islamske informativne novine, Sarajevo: Rijaset Islamske zajednice, XLIII/2013, 4/990, 15.02.2013, 30.
18. Hodžić, Amir; Kalajdžić, Mirsad, „Susreti s Bošnjacima u Turskoj ČAJKIŠLA“, *Preporod*: Islamske informativne novine, Sarajevo: Rijaset Islamske zajednice, XLIII/2013, 5/991, 01.03.2013, 30.
19. Hodžić, Amir; Kalajdžić, Mirsad, „Susreti s Bošnjacima u Turskoj ALIBEJKOJ. *Preporod*: Islamske informativne novine, Sarajevo: Rijaset Islamske zajednice, XLIII/2013, 6/992, 15.03.2013, 46.
20. Hodžić, Amir; Kalajdžić, Mirsad, „S Bošnjacima u Adani“, *Preporod*: Islamske informativne novine, Sarajevo: Rijaset Islamske zajednice, XLIII/2013, 12/998, 15.06.2013, 40.
21. Kalajdžić, Mirsad, „SVIJET U 2016. i stanje islamskog svijeta u njoj“, *Preporod*: Islamske informativne novine, Rijaset Islamske zajednice, Sarajevo, broj 4/1086, 1. februar 2017., 25.
22. **PRIKAZ SADRŽAJA DOKTORSKE DISERTACIJE**

Doktorska disertacija kandidata Mirsada Kalajdžića, pod naslovom: „Političko - kulturološke determinante identiteta bosanskohercegovačke i turske zajednice u SR Njemačkoj“, napisana je na 231 stranici teksta (Times New Roman, prored 1,5), uz korištenje relevantne literature ( 240 bibliografskih jedinica, od toga: 106 knjiga, 123 studija i tekstova u izabranim časopisima i zbornicima radova, te 11 online izvora).

Strukuru doktorske disertacije pored uvoda, zaključka i popisa korištene literature, čine sljedeća poglavlja:

1. **METODOLOŠKI PRISTUP ISTRAŽIVANJU**
2. **KATEGORIJALNO-POJMOVNI I TERMINOLOŠKI SISTEM**
3. **POLITIČKO-KULTUROLOŠKE DETERMINANTE IDENTITETA BOSANSKOHERCEGOVAČKE ZAJEDNICE U SR NJEMAČKOJ**
4. **POLITIČKO-KULTUROLOŠKE DETERMINANTE** **IDENTITETA TURSKE ZAJEDNICE U SR NJEMAČKOJ**
5. **REZULTATI EMPIRIJSKOG ISTRAŽIVANJA**

U prvom poglavlju „**Metodološki pristup istraživanju“** definiran je teorijsko – metodološki okvir istraživanja. U koncipiranju problema i predmeta istraživanja kandidat identificira osnovne determinante stanja, organizacije bosanskohercegovačke i turske dijasporalne zajednice u SR Njemčkoj, posebno sa aspekta njihovog identiteta i stepena njihove integriranosti u njemačko društvo. Predmet istraživanja obuhvata temeljna pitanja kulturnog i vjerskog organiziranja i političkog djelovanja bosanskohercegovačke i turske zajednice u SR Njemačkoj . Kandidat je u istraživanju koristio multidisciplinaran pristup. Pored politoloških, korištena su naučno teorijska znanja iz drugih srodnih i za istraživanje relevantnih naučnih disciplina: sociologije, historije, demografije i drugih društveno humanističkih nauka. U okviru prvog poglavlja kandidat obrazlaže naučne i društvene ciljeve istraživanja, naučnu i društvenu opravdanost istraživanja, te određuje prostorni i vremenski okvir istraživanja. Postavljene su istraživačke hipoteze, te naučne metode i tehnike koje su korištene u istraživanju. Posebno je obrazloženo empirijsko istraživanje u kontekstu načina prikupljanja, obrade i analize prikupljenih statističkih podataka.

Na osnovu koncepta problema i predmeta istraživanja kandidat je postavio **generalnu hipotezu** koja glasi: *„Odnosi bosanskohercegovačke i turske dijasporalne zajednice sa Njemačkom, bitno su uslovljeni duhovno - kulturološkim premisama migranata i njihovim pozicioniranjem u njemačkom društvu.“*

Postavljene su pomoćne (posebne) hipoteze:

* Postoje bitne zajedničke kulturološke odrednice bosanskohercegovačke i turske dijasporalne zajednice;
* Bosanskohercegovačka dijaspora u Njemačkoj je rezultat ekonomske, a potom od 1992.g. prisilne migracije, dok je turska dijaspora rezultat isključivo ekonomske migracije;
* Odnos matičnih država (Bosne i Hercegovine i Turske) prema svojim dijasporama u Njemačkoj je bitno različit
* Masovno iseljavanje stanovništva u inostranstvo je značajno uticalo na porodični život, te ima trajni karakter obzirom na izraženu kulturnu integraciju mlađih članova porodice;
* Posljedice raseljavanja bosanskohercegovačkog stanovništva, posebno u periodu 1992.-1995. predstavljaju dovršetak velikih transformacija i samog porodičnog života u Bosni i Hercegovini a koji je izazvan nasilnim i radilalnim društvenim promjenama tokom XX stoljeća.

U drugom poglavlju teorijskog određenja predmetnog istraživanja obrađen je **kategorijalno-pojmovni i terminološki sistem**. U ovom dijelu obrađena su ukupno 42 pojma pomenuta u ovom radu, kao što su: identitet, nacionalizam, populizam, dijaspora, migracija, azil, ljudska prava, sagregacija, marginalizacija, diskriminacija, zatim integracija, asimilicija i drugi za istraživanje relevantni teorijski pojmovi.

Treće poglavlje **„Političko kulturološke determinante identiteta bosanskohercegovačke zajednice u SR Njemačkojˮ** elaborirano je kroz osam podnaslova. Kandidat u okviru ovog poglavlja analizira specifična obilježja i strukturu bosanskohercegovačke dijasporalne zajednice, te stvarne spone sa zemljom porijekla. Predmet elaboracije ovog poglavlja obuhvata značajna pitanja koja se odnose na identitet, uključenost bosanskohercegovačke zajednice u njemačko društvo i društveno – politički život, uticaj turskih zajednica na formiranje bosanskohercegovačkih, te ulogu bosanskohercegovačke dijaspore na razvoj matične zemlje. Komparativnom analizom službenih statističkih podataka kandidat dolazi do spoznaje da Bosna i Hercegovina ima jednu od najbrojnijih dijaspora u svijetu u odnosu na ukupan broj stanovnika, i da izvan granica Bosne i Hercegovine živi oko dva miliona osoba bosanskohercegovačkog porijekla rasprostranjenih u više od 50 zemalja. Istraživanje je pokazalo da u SR Njemačkoj živi znatan broj građana s područja Bosne i Hercegovine koji su u različitim vremenskim periodima i okolnostima počeli dolaziti i naseljavati se u ovoj zemlji. U početku, kao gostujući radnici, da bi vremenom, dolaskom porodica, njihov privremeni boravak prerastao u stalni. Zvanični podaci iz 2019. godine govore da u Njemačkoj živi oko 289.000 osoba porijeklom iz Bosne i Hercegovine, od čega se za njih 172.000 smatra da pripadaju prvoj generaciji imigranata. Pojedinci koji u recentnom vremenu dolaze iz Bosne i Hercegovine u Njemačku su dominantno studenti i radnici deficitarnih zanimanja u Njemačkoj, kao što su medicinski radnici. U zadnjim godinama prisutan je trend porasta broja useljenika iz Bosne i Hercegovine. Samo u 2019. godini, 4.044 osobe je odjavilo boravak u Bosni i Hercegovini, od kojih 1.181 se prijavilo u SR Njemačkoj. Izražani trendovi iseljavanja bosanskohercegovačkih građana u Njemačku su sa jedne strane refleksija ukupnog društvenog, političkog i ekonomskog stanja u Bosni i Hercegovini, ali istovremeno i važan pokazatelj da se bosankohercegovački useljenici uspješno integriraju u njemačko društvo. Zanimljive spoznaje do kojih kandidat dolazi u ovom poglavlju su vezane prostor koji naseljavaju useljenici iz dvije zajednice. Za razliku od Turaka čije se zajednice uglavnom nalaze „izolirane“ na periferijama velikih gradova i metropolitenskih područja, većina građana sa bosanskophercegovačkog prostora, za mjesto stanovanja radije bira urbane nego ruralne sredine. Pored izravnog političkog sudjelovanja u političkim strankama, predstavničkim i zakonodavnim tijelima, imigranti u SR Njemačkoj su involvirani u političke procese, te u cilju ostvarivanja kolektivnih interesa imigranata, utjecaj na političkom planu ostvaruju i na druge načine, poput aktivnog učešća u formiranju i radu raznih udruženja, koja su bila i prvi korak na putu artikulacije njihovih kolektivnih interesa. Doseljenici u Njemačku iz Bosne i Hercegovine imaju iste ili slične izazove pred sobom, kao i drugi doseljenici. Pri tome pitanje identiteta ima ključnu ulogu. Kandidat zaključuje da prva i druga generacija imigranata ima snažnu identitesku povezanost sa matičnom zemljom. Status i važna identitetska i druga pitanja dvije dijasporalne zajednice u Njemačkoj kandidat u ovom poglavlju elaborira i sa aspekta imigracijske politike i promjena u imigracijskoj politici Njemačke u zadnje tri decenije. Izazovi integracije useljenika u SR Njemčku su jedno od najvažnijih unutrašnjih političkih pitanja u Njemačkoj. U tom procesu dolazi do izražaja tradicionalno organicističko shvatanje države sa jedne strane, i pragmatični ekonomski interesi koji se ogledaju u nedostatku radne snage sa druge strane. Njemačka je od sredine osamdesetih godina XX stoljeća provela nekoliko reformi svoje politike prema imigrantima i azilantima. Pitanje državljanstva u Njemačkoj je tradicionalno bilo vezano za princip *ius sanquinis* (krvne veze), a ne za princip *ius solis* (mjesta rođenja). Zakon o državljanstvu, koji je stupio na snagu 2000. godine, uveo je teritorijalni princip u koncept njemačkog državljanstva.

Četvrto poglavlje „**Političko kulturološke determinante identiteta turske zajednice u SR Njemačkoj**ˮ obrađeno je kroz šest podnaslova. U ovom poglavlju elaboriran je sastav i struktura, te specifična identitetska obilježja turske zajednice u SR Njemačkoj, kao i stvarne spone strukture sa zemljom porijekla i useljeništva. Posebno su analizirana turska dijasporalna udruženja u Njemačkoj, uključujući i vjerska. Analizom historijskih odnosa Turske i Njemačke tokom XX stoljeća, kandidat kroz pitanja radne angažiranosti, geografske rasprostranjenosti, socijalnog profila turske zajednice, ekonomskih i trgovačkih veza između dvije zemlje, stanja u Njemačkoj nakon drugog svjetskog rata, dolazi do naučno relevantnih spoznaja o razlozima nastanka turske zajednice u Njemačkoj, kao najveće dijasposralne zajednice. Promatrano sa vjerskog aspekta dvije trećine svih muslimana u Njemačkoj ima tursku migracijsku pozadinu.

Vidljive uspjehe koje su turski useljenici ostvarili na političkom, ekonomskom i umjetničkom polju su jako važni i za samu Tursku. Na kraju poglavlja tretirano je i pitanje uloge i uticaja turske dijaspore kao izbornog tijela za politiku u domovini useljenja, kao i na politiku matičnoj zemlji. Politički subjekti iz Turske jako su zainteresirani za glasove svojih sunarodnika iz Njemačke. Iako je procedura glasanja turske dijaspore pojednostavljena, ipak postoje i određene zloupotrebe pripadnika dijaspore od strane političkih subjekata kako u SR Njemačkoj, tako i u Republici Turskoj. Značajno izborno tijelo povremeno se javlja kao uzrok kompliciranja političkih odnosa između Turske i Njemačke.

Peto poglavlje obuhvata **empirijsko istraživanje**, na osnovu kojeg su dokazane postavljene hipoteze i implementirane određene metode općenaučnog saznanja. Rezultati istraživanja predstavljeni su na osnovu različitih izvora, uključujući istraživački rad, prikupljene kvantitativne podatke od relevantnih institucija i pojedinaca, putem razgovora, te provedenih analiza i ankete. U provođenju analize među pripadnicima dijaspore iz Bosne i Hercegovine i Turske, anketni upitnik je bio dobrovoljan i anoniman, sastavljen od 24 pitanja i bio je dostupan u SR Njemačkoj putem online linka. Obuhvatao je niz pitanja s kratkim i uglavnom opcionim odgovorima dostavljenim na bosanskom, turskom i njemačkom jeziku. Zbog vanredne situacije uzrokovane Covidom 19, anketa je provedena uglavnom online. Cilj ankete je bio da pruži pregled demografskih, socioloških, ekonomskih, društveno-političkih, kulturnih i vjerskih faktora koji se odnose na dijasporu iz Bosne i Hercegovine i Turske u Njemačkoj, a posebno na njen razvoj. Anketirana su 224 ispitanika dvije dijasporalne zajednice, od toga 108 muškaraca i 116 žena. Izvršena je evaluacija prikupljenih podataka, kao i komparacija podataka bosanskohercegovačke i turske zajednice. Na pitanje povratka u matičnu domovinu, najveći broj bosanskohercegovačkih ispitanika odgovorilo je neodređeno 35,4 %, zatim 28,3 % da se ne namjerava vratiti, 18,92 % nakon penzionisanja i 17,3 % da se bezuvjetno želi vratiti u svoju domovinu. Očito je da anketirani uzimaju u obzir svoje porodice kada odgovaraju na ovo pitanje, pa je veliki procenat osoba koje su neodređene. Po pitanju identiteta budućih generacija, izjašnjavanje ispitanika za matične domovine Bosnu i Hercegovinu i Tursku je veoma ohrabrujuće. Želja da njihovi potomci zadrže dio svog porijekla kroz ime, jezik, religiju i sl. potvrdno je odgovorilo 90,1 % bosanskohercegovačke i 83,1 % turske populacije. Po pitanju diskriminacije vidljivo je da postoji percepcija diskriminacije nad pripadnicima doseljeničkih zajednica. U odnosu na bosanskohercegovačku, prema provedenom istraživanju mnogo više osjećaja diskriminacije javlja se kod pripadnika turske zajednice.

1. **OCJENA, MIŠLJENJE I PRIJEDLOG KOMISIJE**

Nakon uvida u rezultate sofverske detekcije plagijarizma kojom su označene uobičajene sintagme naučnog jezika komisija je zaključila da je rad originalan i da predstavlja samostalno naučno djelo. Rezultati provjere o potencijalnom plagijarizmu korigovani su u cijelosti u završnoj verziji doktorske disertacije prema dostavljenom izvještaju od strane nadležne službe Univerziteta u Sarajevu.

Kandidat Mirsad Kalajdžić je u izradi doktorske disertacije pokazao široko teorijsko znanje u odnosu na predmet i problem istraživanja doktorske disertacije, te samostalnost u oblikovanju teorijsko – metodološkog okvira istraživanja. Sintezom teorijskih spoznaja i rezultata provedenog empirijskog istraživanja kandidat je pokazao sposobnost kritičke politološke komparativne analize temeljnih pitanja političke i kulturne integracije i identiteta bosanskohercegovačke i turske dijasporalne zajednice u SR Njemačkoj. Uz naučno relevantan teorijsko – metodološki okvir u pristupu teorijskoj elaboraciji teme doktorske disertacije posebnu vrijednost disertacije predstavlja provedeno empirijsko istraživanje na prostoru SR Njemačke. Kandidat je pokazao inventivnost u koncipiranju, provođenju i naučnoj interpretaciji rezultata empirijskog istraživanja, te samostalnog izvođenja zaključaka. Na temelju rezultata empirijskog istraživanja kandidat je potvrdio generalnu i razrađujuće hipoteze i došao do relevantnih naučnih spoznaja u stanju bosanskohercegovačke zajednice u SR Njemačkoj.

Doktorska disertacija pod naslovom: **„***Političko - kulturološke determinante identiteta bosanskohercegovačke i turske zajednice u SR Njemačkoj***“** kandidata Mirsada Kalajdžića kao samostalno naučno djelo predstavlja doprinos politološkom istraživanju političkog i kulturnog identiteta bosanskohercegovačke i turske zajednice u SR Njemačkoj i osnovu za buduća naučna istraživanja.

Komisija konstatuje da korigovana radna verzija doktorske disertacije zadovoljava kriterije samostalnog naučno - istraživačkog rada i da predstavlja originalan interdisciplinarni naučno - istraživački rad. **Komisija doktorsku disertaciju: „Političko - kulturološke determinante identiteta bosanskohercegovačke i turske zajednice u SR Njemačkoj“, kandidata Mirsada Kalajdžića ocjenjuje pozitivno i predlaže Vijeću Fakulteta da** **usvoji Izvještaj o ocjeni i odbrani doktorske disertacije i zakaže javnu odbranu.**

 KOMISIJA:

Dr. Jusuf Žiga, profesor emeritus, predsjednik

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. Elmir Sadiković, vanredni profesor, mentor i član

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Dr. Hamza Karčić, vanredni profesor, član

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sarajevo, 28.10.2021. godine